Eestis elutsevad šovinistid soovivad meenutada pidulikku laadi üritusega päeva, millal nad suhteliselt vabalt suutsid meie pealinnas vägivallatseda, röövida, lõhkuda ning laamendada.       2007. aasta aprillis vastasid pätid, sotsiaalselt rahulolematud ja nõukogude nostalgia küüsis vaevlev, peamiselt vene keelt suhtlemiskeelena kasutav mass, klenskite-revade jms üleskutsele ning asusid oma oletatavaid õigusi kaitsma.  Kantuna Keskerakonna ja Rahvaliidu julgustavast sõnast ning oma šovinistlike juhtide poolt tegudele õhutatuna tallasid nad oma oletatavate õiguste kaitsel jalge alla meie ühiskonna väärikuse, stabiilsuse,  sotsiaalne kindlustunde, rääkimata kõikide teiste tallinnlaste õigustest ning varade puutumatusest.  Peamiselt seisnes nendepoolne "õiguste kaitse" seadusele allumatuses, korrakaitsjatele vastuhakus, kõikide inimlike ning ühiskondlike normide eiramises, rüüstamises ja muus sarnases tegevuses.    Kõige hullem asi, millega korrarikkujad hakkama said oli see, et nad hävitasid pikkadeks aastateks (ehk aastakümneteks) usu Eestist kui võimalikust multikultuursest maast, kus saavad rahulikult koos  eksisteerida erineva maailmavaatega inimesed.  Paljud Eestimaa erinevate rahvaste liikmed, kes enne aprillisündmusi uskusid ühtse kodumaa võimalikkusse, ei usu seda enam eales.